Prim-vicepreședintele Comisiei Europene, Frans Timmermans, spune că va cere explicaţii de la toate părţile implicate în legătură cu propunerea de revocare a procurorului-şef al DNA. Frans Timmermans vine la Bucureşti mâine şi poimâine. Se va întâlni cu Laura Codruţa Kovesi, cu Tudorel Toader si cu alţi oficiali români, printre care şi Liviu Dragnea, dar şi cu membrii Comisiei speciale pentru legile Justiţiei. Frans Timmermans a cerut recent Parlamentului României să regândească modificarea acestor legi.

Sursa video: caleaeuropeană.ro.

Frans Timmermans, prim-vicepreşedintele CE: Voi fi informat joi în această privinţă (n.red: propunerea de revocare a L. C. Kovesi), mă voi întâlni cu ea (n.red: L. C. Kovesi), mă voi întâlni cu ministrul (n.red: Tudorel Toader) şi voi asculta cu atenţie argumentele lor. Cunoaşteţi poziţia Comisiei şi anume că trebuie să lăsăm justiţia independentă ca să-şi facă treaba. Aşa este cel mai bine pentru toate statele membre.